CONTRACT DE SCHIMB
Nr. .............../..................
PREAMBUL 

Având în vedere:


- dreptul de proprietate al Unității Administrativ Teritoriale – Municipiul Timișoara reprezentată de Primăria Timișoara, asupra traseului rețea agent termic primar (denumită în continuare vechea rețea de termoficare) aflată pe terenul proprietatea S.C. Alenia Arena SRL situat in jud. Timis, Timisoara, str. Ioan Zaicu, nr. 5, inscris in Extras C.F. nr. 426683, Top: 426683  si Extras C.F. 426684, Top: 426684;
- dreptul de proprietate al S.C. Alenia Arena SRL asupra traseului rețea agent termic primar (denumită în continuare noua rețea de termoficare) executat de aceasta în temeiul autorizației de construire nr. 444 din 19.04.2017 emisă de Primăria Municipiului Timișoara aflată în subteranul terenului proprietatea S.C. Alenia Arena SRL situat in jud. Timis, Timisoara, str. Ioan Zaicu, nr. 5, inscris in Extras C.F. nr. 426683, Top: 426683  si Extras C.F. 426685, Top: 426685,

- conductele de termoficare 2xDn400mm (vechea rețea de termoficare) au fost reamplasate in conformitate cu proiectul nr. T15/16 ″Modificare traseu retea agent termic primar str. I. Zaicu nr. 5 Timisoara″.

Traseul nou (noua rețea de termoficare) este realizat din conducte din otel preizolate amplasate subteran si face legatura intre reteaua termica 2xDn400mm situata pe str. I. Zaicu si reteaua termica 2xDn400mm situata pe Aleea Ionel Perlea.

- faptul că traseul rețea agent termic primar proprietatea Unității Administrativ Teritoriale (vechea rețea de termoficare) este, în prezent, debransat iar serviciile de termoficare sunt asigurate prin traseul rețea agent termic primar proprietatea S.C. Alenia Arena S.R.L. (noua rețea de termoficare);
- vechea rețea de termoficare aeriena de 2xDn400mm este scosa din functiune are o lungime totala de 249 metri si face parte dintr-o retea de termoficare zonala cu numarul de inventar 126059, cu lungime totala de 2.703 metrii si care are o valoare totala de inventar de 222.118,93 lei (fara TVA);
- valoarea de inventar a vechii rețele de termoficare 2xDn400mm cu lungimea de 249 m scoasa din functiune aflata in incinta SC Alenia Arena SRL Timisoara este de 20.461,57 lei (fara TVA).
PĂRȚILE CONTRACTANTE 


1. Unitatea Administrativ Teritorială – Municipiul Timișoara, cu sediul în Timișoara, Bulevardul C-tin D. Loga, nr. 1, Jud. Timiș, reprezentată prin Primarul Municipiului Timișoara, în calitate de proprietară a vechii rețele de termoficare; 

2. S.C. Alenia Arena S.R.L. cu sediul în Timișoara, Str. Ioan Zaicu, Nr. 5, Jud. Timiș, înregistrată la ORC Timiș sub nr. J35/3057/2012, având CUI: 31006534, reprezentată prin administrator MIHU Dumitru, în calitate de proprietară a noii rețele de termoficare;
Stabilesc și își asumă următoarele clauze contractuale:

Art. 1
Unitatea Administrativ Teritorială – Municipiul Timișoara declară că transmite în deplina proprietate către S.C. Alenia Arena S.R.L. traseul rețea agent termic primar proprietatea sa (vechea rețea de termoficare), identificat conform numar inventar 126059, montata intre str. Ioan Zaicu si str. Aleea Ionel Perlea, avand lungimea de 249 metri. Traseul rețea agent termic primar este in patrimoniul Primăriei Municipiului Timișoara și are valoarea de 20.461,57 lei(fara TVA).

Art.2
S.C. Alenia Arena S.R.L. declară că primește în deplină proprietate traseul rețea agent termic primar (vechea rețea de termoficare), identificat conform numar inventar 126059, montata intre str. Ioan Zaicu si str. Aleea Ionel Perlea, avand lungimea de 249 metri, cu valoarea de 20.461,57 lei (fara TVA)..

Art. 3
S.C. Alenia Arena S.R.L. declară că transmite în deplina proprietate către Unitatea Administrativ Teritorială – Municipiul Timișoara traseul rețea agent termic primar proprietatea sa (noua rețea de termoficare) identificat conform proces-verbal de recepție nr. 78/19.09.2017 si anexa 1, anexa 2 si anexa 3. Traseul rețea agent termic primar a fost executat de către S.C. Alenia Arena S.R.L. conform autorizației de construire nr.444/19.04.2017, având valoarea de 670.362,43 lei (fara TVA) si 803.011,51 lei (TVA inclus).

Art. 4
Unitatea Administrativ Teritorială – Municipiul Timișoara declară că primește în deplină proprietate traseul rețea agent termic primar (noua rețea de termoficare), identificat  conform proces-verbal de recepție nr. 78/19.09.2017 si anexa 1, anexa 2 si anexa 3, și executat conform autorizației de construire nr. 444/19.04.2017, având valoarea de 670.362,43 lei (fara TVA) si 803.011,51 lei (TVA inclus)



Art. 5 Încheiera prezentului contract de schimb va fi aprobat de către Unitatea Administrativ Teritorială – Municipiul Timișoara prin Hotărâre de Consiliu Local. 


Art. 6
Transferul dreptului de proprietate va opera la data semnării prezentului contract de schimb.


Art. 7 
Predarea-primirea traseelor rețea agent termic primar va avea loc în termen de 10 zile de la data semnării prezentului contract de schimb. S.C. Alenia Arena S.R.L. va notifica în acest sens Unității Administrativ Teritoriale – Municipiul Timișoara, în termen de 2 zile de la data semnării contractului de schimb, data și ora la care va avea loc predarea-primirea. În cazul în care nu se va asigura din partea Unității Administrativ Teritoriale – Municipiul Timișoara un reprezentant pentru realizarea operațiunii de predare-primire trasee rețea agent termic primar, se va considera realizată predarea-primirea celor două trasee rețea agent termic primar în starea în care acestea se vor afla la data stabilită pentru predare-primire.   


Art. 8
S.C. Alenia Arena S.R.L. garantează Unitatea Administrativ Teritorială – Municipiul Timișoara împotriva evicțiunii totale sau parțiale în ceea ce privește dreptul de proprietate asupra traseului rețea agent termic primar – noua rețea subterană. Traseul rețea agent termic primar realizat de S.C. Alenia Arena S.R.L. a fost recepționat pozitiv de către Comisia de Recepție conform Procesului-Verbal de Recepție nr. 78/19.09.2017, prin urmare nu prezintă nicio defecțiune sau viciu cunoscute de S.C. Alenia Arena S.R.L., rețeaua de agent termic primar fiind functionala de la data receptiei.

 Art. 9
 Unitatea Administrativ Teritorială – Municipiul Timișoara garantează S.C. Alenia Arena S.R.L. împotriva evicțiunii totale sau parțiale în ceea ce privește dreptul de proprietate asupra traseului rețea agent termic primar – vechea rețea supraterană.

Art. 10 S.C. Alenia Arena S.R.L. nu va răspunde pentru viciile ascunse sau aparente ale noului traseu rețea agent termic primar, iar Unitatea Administrativ Teritorială – Municipiul Timișoara, nu va răspunde pentru viciile ascunse sau aparente ale vechiului traseu rețea agent termic primar.

Art.11
 S.C. Alenia Arena S.R.L. declară că nu are nicio pretenție materială de la Unitatea Administrativ Teritorială – Municipiul Timișoara iar aceasta din urmă nu are nicio pretenție materială de la S.C. Alenia Arena S.R.L. ca urmare a încheierii prezentului contract de schimb. 


Art.12.1 Părţile semnatare vor soluţiona pe care amiabilă problemele litigioase rezultate din derularea prezentului contract.

Art.12.2 În cazul in care soluţionarea pe cale amiabila nu este posibila, litigiul va fi supus spre soluţionare instanţelor judecătoreşti de drept comun de  la sediul Vânzătorului.

Art.13 Rezoluțiunea contractului este posibilă numai cu acordul scris al ambelor părţi contractante.

Art.14 Orice modificare a prezentului contract se va face prin consimţământul ambelor părţi contractante, prin act adiţional.
Art. 15 Dispozițiile clauzei de la art. 10 reprezintă clauze neuzuale si au fost acceptate în mod expres de părți.
Art. 16 Prezentul contract  de schimb a fost încheiat astăzi, …………., în ……. exemplare originale.
Unitatea Administrativ Teritorială



S.C. Alenia Arena S.R.L., 
Municipiul Timișoara, prin




prin administrator

Primar ROBU Nicolae





Mihu Dumitru

